Hrvatski sabor
20040709

Hvala gospodine potpredsjedniče. Gospodine državni tajniče, kolegice i kolege. I ja se pridružujem ovome da podržavam donošenje predloženog zakona, jer postojeći zakoni koji reguliraju ovo osjetljivo i važno pitanje, a još su iz 80., 90. i 91. godine, ne odgovaraju dosezima današnje medicinske znanosti i ne prate pravna rješenja Vijeća Europe i Europske unije. Predloženi zakon ima za cilj podijeliti jasne kriterije medicinskoj praksi na području transplantacijske medicine te Hrvatsku svrstati u red europskih zemalja koji su ovo područje medicinski, ali i pravno uredile a sve s ciljem da se stvori jedna pravna sigurnost osoba koja traže takvu vrstu medicinske pomoći, ali i onih koji je pružaju. Rastuće potrebe za presađivanjem dijelova ljudskog tijela rezultat su većih mogućnosti i uspjeha transplantacijske medicine, ali i širih indikacija za transplantacijsko liječenje. Iako je metoda i opće prihvaćena i etički i gospodarski opravdana ipak se broj organa uzet iz mrtvih osoba nije značajno povećao, taj je problem nedostatka organa za presađivanje sve aktualniji kod nas ali i u svijetu. Već je ovdje u više navrata spomenuto da je u Hrvatskoj još 1971.